Main ContentPlaceholder

Politiikka

Sunnuntaisuomalainen: Suomessa on lakkoiltu eniten demari­vallan aikana

Tutkijan mukaan suoraa yhteyttä pääministeripuolueen ja lakkojen määrän välillä ei kuitenkaan ole. Sdp:n edellisestä pääministerikaudesta on aikaa, ja lakkoilu on sittemmin vähentynyt tuntuvasti, kun talouskasvu on hidastunut

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Helmikuussa 1998 järjestettiin pääkaupunkiseudulla joukkoliikenteen kuljettajien lakko. Vallassa oli Paavo Lipposen (sd) johtama ns. sateenkaarihallitus.­

Sanomalehti Sunnuntaisuomalainen on vertaillut lakkotilastoja ja pääministeripuolueita 1970-luvun alusta lähtien ja päätynyt siihen, että demarivallan aikana on lakkoiltu eniten. Nyt oppositiossa olevan Sdp:n johtaessa hallitusta työtaisteluita on ollut liki tuhat vuodessa, kun taas keskustan tai kokoomuksen pääministerikausilla niitä on ollut puolta vähemmän. Nykyisin työtaisteluita on satakunta vuodessa.